**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SAVIVALDYBĖS BŪSTŲ IR NEĮRENGTOS PASTOGĖS DALIES PARDAVIMO**

2017 m. vasario 1 d. Nr. T1-34

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1, 4 ir 5 punktais ir 26 straipsniu ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, 16.6 papunkčiu, Klaipėdos miesto savivaldybės taryba nusprendžia:

1. Parduoti savivaldybei nuosavybės teise priklausančius būstus ir neįrengtos pastogės dalį:

1.1. Ž. S., (*duomenys neskelbtini*), Klaipėda, 30/100 būsto dalių, bendras plotas – 61,31 kv. metro, unikalus Nr. (*duomenys neskelbtini*), namo statybos metai – 1973. Kaina – 9 173,00 Eur (devyni tūkstančiai šimtas septyniasdešimt trys eurai 00 ct), iš jų 73,00 Eur (septyniasdešimt trys eurai 00 ct) – už būsto vertės nustatymą;

1.2. D. Ž., (*duomenys neskelbtini*), Klaipėda, 28/100 būsto dalys, bendras plotas – 78,03 kv. metro, unikalus Nr. (*duomenys neskelbtini*), namo statybos metai – 1978. Kaina – 12 773,00 Eur (dvylika tūkstančių septyni šimtai septyniasdešimt trys eurai 00 ct), iš jų 73,00 Eur (septyniasdešimt trys eurai 00 ct) – už būsto vertės nustatymą;

1.3. A. Ž., (*duomenys neskelbtini*), Klaipėda, 63/100 būsto dalys, bendras plotas – 86,41 kv. metro, unikalus Nr. (*duomenys neskelbtini*), namo statybos metai – 1934. Kaina – 41 779,00 Eur (keturiasdešimt vienas tūkstantis septyni šimtai septyniasdešimt devyni eurai 00 ct), iš jų 79,00 Eur (septyniasdešimt devyni eurai 00 ct) – už būsto vertės nustatymą;

1.4. R. J., (*duomenys neskelbtini*), Klaipėda, 41/100 būsto dalis, bendras plotas – 43,54 kv. metro, unikalus Nr. (*duomenys neskelbtini*), namo statybos metai – 1955. Kaina – 7 553,00 Eur (septyni tūkstančiai penki šimtai penkiasdešimt trys eurai 00 ct), iš jų 73,00 Eur (septyniasdešimt trys eurai 00 ct) – už būsto vertės nustatymą;

1.5. R. U., (*duomenys neskelbtini*)*,* Klaipėda, 28,41 kv. metro ploto būstas, unikalus Nr. (*duomenys neskelbtini*), namo statybos metai – 1971. Kaina – 23 073,00 Eur (dvidešimt trys tūkstančiai septyniasdešimt trys eurai 00 ct), iš jų 73,00 Eur (septyniasdešimt trys eurai 00 ct) – už būsto vertės nustatymą;

1.6. J. P., (*duomenys neskelbtini*), Klaipėda, 90/727 neįrengtos pastogės dalių, 0,90 kv. metro ploto, bendras plotas – 7,27 kv. metro, plane žymima 11-1, unikalus Nr. (*duomenys neskelbtini*), namo statybos metai – 1912. Kaina – 209,00 Eur (du šimtai devyni eurai 00 ct), iš jų 105,00 Eur (šimtas penki eurai 00 ct) – už neįrengtos pastogės vertės nustatymą.

2. Leisti R. U. perkamą būstą (*duomenys neskelbtini*)*,* Klaipėda, įkeisti kredito įstaigai „Swedbank“, AB (juridinio asmens kodas 112029651). Hipoteka įsigalios, kai su Klaipėdos miesto savivaldybės administracija bus visiškai atsiskaityta už perkamą būstą, sumokėta būsto kaina, netesybos ir įvykdytos kitos prievolės.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Turto skyriaus vyresnioji specialistė

Olga Valantiejienė, tel. 39 60 49

2017-01-27